CELEX: 32019D1591
Language: et
Date: 2019-09-19 00:00:00
Title: Poliitika- ja julgeolekukomitee otsus (ÜVJP) 2019/1591, 19. september 2019, millega nimetatakse ametisse Somaalias läbiviidava võimete tugevdamise Euroopa Liidu missiooni (EUCAP Somalia) juht (EUCAP Somalia/1/2019)

27.9.2019   
               
               
                  ET
               
               
                  Euroopa Liidu Teataja
               
               
                  L 248/65
               
            
         POLIITIKA- JA JULGEOLEKUKOMITEE OTSUS (ÜVJP) 2019/1591,
         19. september 2019,
         millega nimetatakse ametisse Somaalias läbiviidava võimete tugevdamise Euroopa Liidu missiooni (EUCAP Somalia) juht (EUCAP Somalia/1/2019)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artikli 38 kolmandat lõiku,
         võttes arvesse nõukogu 16. juuli 2012. aasta otsust 2012/389/ÜVJP, mis käsitleb Euroopa Liidu missiooni võimete tugevdamiseks Somaalias (EUCAP Somalia), (1) eriti selle artikli 9 lõiget 1,
         ning arvestades järgmist:
         
                     (1)
                  
                  
                     Vastavalt otsuse 2012/389/ÜVJP artikli 9 lõikele 1 on poliitika- ja julgeolekukomitee volitatud tegema kooskõlas aluslepingu artikli 38 kolmanda lõiguga Somaalias võimete tugevdamiseks läbiviidava Euroopa Liidu missiooni (EUCAP Somalia) poliitiliseks kontrolliks ja strateegiliseks juhtimiseks asjakohaseid otsuseid, sealhulgas nimetama ametisse missiooni juhi.
                  
               
                     (2)
                  
                  
                     Poliitika- ja julgeolekukomitee võttis 26. juulil 2016 vastu otsuse (ÜVJP) 2016/1633, (2) millega nimetati missiooni EUCAP Nestor (EUCAP Somalia algne nimetus) juhiks Maria-Cristina STEPANESCU.
                  
               
                     (3)
                  
                  
                     10. detsembril 2018 pikendati nõukogu otsusega (ÜVJP) 2018/1942 (3) EUCAP Somalia volitusi kuni 31. detsembrini 2020.
                  
               
                     (4)
                  
                  
                     Poliitika- ja julgeolekukomitee võttis 18. detsembril 2018 vastu otsuse (ÜVJP) 2018/2062, (4) millega pikendati missiooni EUCAP Somalia juhi Maria-Cristina STEPANESCU volitusi 31. augustini 2019.
                  
               
                     (5)
                  
                  
                     Liidu välisasjade ja julgeolekupoliitika kõrge esindaja tegi 9. septembril 2019 ettepaneku nimetada Christopher REYNOLDS missiooni EUCAP Somalia juhiks alates 10. septembrist 2019 kuni 31. detsembrini 2020,
                  
               ON VASTU VÕTNUD KÄESOLEVA OTSUSE:
         
            Artikkel 1
            Christopher REYNOLDS nimetatakse Somaalias läbiviidava võimete tugevdamise Euroopa Liidu missiooni (EUCAP Somalia) juhiks alates 10. septembrist 2019 kuni 31. detsembrini 2020.
         
         
            Artikkel 2
            Käesolev otsus jõustub selle vastuvõtmise päeval.
            Seda kohaldatakse alates 10. septembrist 2019.
         
         
            Brüssel, 19. september 2019
            
               
                  Poliitika- ja julgeolekukomitee nimel
               
               
                  eesistuja
               
               S. FROM-EMMESBERGER
            
         
         
            (1)  ELT L 187, 17.7.2012, lk 40.
         
            (2)  Poliitika- ja julgeolekukomitee 26. juuli 2016. aasta otsus (ÜVJP) 2016/1633 Aafrika Sarve piirkonnas piirkondlike merendusalaste võimete tugevdamiseks läbiviidava Euroopa Liidu missiooni (EUCAP NESTOR) juhi ametisse nimetamise kohta (EUCAP NESTOR/1/2016) (ELT L 243, 10.9.2016, lk 8).
         
            (3)  Nõukogu 10. detsembri 2018. aasta otsus (ÜVJP) 2018/1942, millega muudetakse otsust 2012/389/ÜVJP, mis käsitleb Euroopa Liidu missiooni võimete tugevdamiseks Somaalias (EUCAP Somalia), ning pikendatakse selle kehtivust (ELT L 314, 11.12.2018, lk 56).
         
            (4)  Poliitika- ja julgeolekukomitee 18. detsembri 2018. aasta otsus (ÜVJP) 2018/2062, millega pikendatakse Somaalias läbiviidava võimete tugevdamise Euroopa Liidu missiooni (EUCAP Somalia) juhi volitusi (EUCAP Somalia/1/2018) (ELT L 329, 27.12.2018, lk 24).